Document ID: 32005D0421

KOMISSION PÄÄTÖS,
tehty 3 päivänä kesäkuuta 2005,
vuoden 2003 liittymisasiakirjan liitteen IX lisäyksen B muuttamisesta Liettuan tiettyjen liha-, maito- ja kala-alan laitosten osalta
(tiedoksiannettu numerolla K(2005) 1633)
(ETA:n kannalta merkityksellinen teksti)
(2005/421/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymisasiakirjan (1) ja erityisesti sen liitteessä IX olevan 5 luvun B jakson I alajakson d kappaleen,
sekä katsoo seuraavaa:
(1)
Tietyille vuoden 2003 liittymisasiakirjan liitteen IX lisäyksessä B luetelluille Liettuan laitoksille on myönnetty siirtymäajat.
(2)
Vuoden 2003 liittymisasiakirjan liitteen IX lisäystä B on muutettu komission päätöksillä 2004/472/EY (2) ja 2004/473/EY (3).
(3)
Liettuan toimivaltaisen viranomaisen virallisen ilmoituksen mukaan tietyt liha-, maito- ja kala-alan laitokset ovat saattaneet uudistustyönsä loppuun ja täyttävät nyt kaikilta osin yhteisön lainsäädännössä asetetut vaatimukset. Lisäksi jotkut laitokset ovat lakkauttaneet toimintansa.
(4)
Vuoden 2003 liittymisasiakirjan liitteen IX lisäys B olisi siksi muutettava vastaavasti. Selkeyden vuoksi se on syytä korvata.
(5)
Tässä päätöksessä säädetyistä toimenpiteistä on ilmoitettu elintarvikeketjua ja eläinten terveyttä käsittelevälle pysyvälle komitealle,
ON TEHNYT TÄMÄN PÄÄTÖKSEN:
1 artikla
Korvataan vuoden 2003 liittymisasiakirjan liitteen IX lisäys B tämän päätöksen liitteellä.
2 artikla
Tämä päätös on osoitettu kaikille jäsenvaltioille.
Tehty Brysselissä 3 päivänä kesäkuuta 2005.

Labels: 17
7
0
6
18
15